माइक्रोसैट-आर

माइक्रोसैट-आर (Microsat-R) रक्षा अनुसंधान और विकास संगठन द्वारा निर्मित और भारतीय अंतरिक्ष अनुसंधान संगठन द्वारा प्रक्षेपित किया गया पृथ्वी अवलोकन उपग्रह था। जिसका उपयोग सैन्य उपयोग के लिए किया गया था।

प्रक्षेपण 
माइक्रोसैट-आर 24 जनवरी 2019 को 23:37 बजे सतीश धवन अंतरिक्ष केंद्र के प्रथम प्रक्षेपण पैड से प्रक्षेपित किया गया था। प्रक्षेपण ने ध्रुवीय उपग्रह प्रमोचन वाहन की 46 वीं उड़ान को चिह्नित किया। उड़ान के 13 मिनट 26 सेकंड के बाद, माइक्रोसैट-आर को लगभग 277.2 किमी की लक्षित ऊंचाई पर इंजेक्ट किया गया था। इस प्रक्षेपण में पीएसएलवी के एक नए संस्करण की पहली उड़ान हुई थी। जिसे पीएसएलवी-डीएल बोला गया। जिसमें दो स्ट्रैप-ऑन बूस्टर थे। जिनमें से प्रत्येक में ठोस प्रणोदक का 12.2-टन भार था।

उपग्रह विरोधी परीक्षण 
माइक्रोसैट-आर ने 27 मार्च, 2019 को भारतीय उपग्रह विरोधी परीक्षण प्रयोग के लिए लक्ष्य के रूप में कार्य किया। इस उपग्रह विरोधी परीक्षण से मलबे के 250 से अधिक टुकड़े उत्पन्न हुए जिनके 45 दिनों के भीतर पुनः प्रवेश की उम्मीद है।

इन्हें भी देखें
 भारतीय अंतरिक्ष अनुसंधान संगठन
 मिशन शक्ति

सन्दर्भ

भारत के अंतरिक्ष यान
रक्षा अनुसंधान और विकास संगठन
2019 में प्रक्षेपण